РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 23

от заседание на Комисия ”Професионална квалификация и 
информационни технологии”,
проведено на 22.06.2016 г.

Днес, 22.06.2016 г. /сряда/ от 09.00 часа се проведе заседание на комисия “Професионална квалификация и информационни технологии”, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова  - отсъства
	           ЧЛЕНОВЕ:	Елка Атанасова 
	Юлия Ковачева - отсъства
	Галина Карагьозова 
	Даниела Костова  - отсъства
	Михаил Кожарев  

На заседанието присъстваха експертните сътрудници към комисията: Валери Михайлов – директор дирекция „ИТСС” - АВСС, Мирослава Чирпъкова – началник отдел „ИООСВ“, дирекция „ИТСС“ – АВСС, Светослав Неделчев – началник отдел „ИОВСС“, дирекция „ИТСС“ - АВСС, Юлиана Стойнева – младши експерт юрисконсулт в отдел „ЮСДКВСС“ към дирекция „Правна“.

1.ОТНОСНО: Информация за напредъка по Механизма за сътрудничество и оценка на Комисия „ПКИТС“ в периода 01.04.2016 – 30.06.2016 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1.	ПРИЕМА изготвената информация за напредъка по Механизма за сътрудничество и оценка на комисия “ПКИТС” в периода 01.04.2016 – 30.06.2016 г.  
1.2.	ИЗПРАЩА решението по т.1.1 на дирекция „Международна дейност" на ВСС.

2.ОТНОСНО: Предложение от г-жа Елка Атанасова – член на ВСС относно създаване на работни групи по изготвянето на проекти на Правила по въпросите, посочени в чл. 360е, ал.1 от ЗИД на ЗСВ и на Наредба за воденето, съхраняването и достъпа до регистъра на актовете на съдилищата.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1. ОТЛАГА разглеждането на т.2 от дневния ред за следващо заседание на комисията.

3.ОТНОСНО: Решение на Комисия „Професионална етика и превенция на корупцията“ към Съдийската колегия на ВСС относно преписки, образувани по заявления от Екатерина Николова – съдия в Районен съд гр. Благоевград и Владимир Пензов – зам. председател на Районен съд гр. Благоевград.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

3.1. Приема подготвената информация по решението на Комисия „Професионална етика и превенция на корупцията“ към Съдийската колегия на ВСС.
3.2. Изпраща информацията на Комисия „Професионална етика и превенция на корупцията“ към Съдийската колегия на ВСС.

4.ОТНОСНО: Писмо от председателите на Окръжен съд гр. Смолян и районните съдилища в гр. Смолян, гр. Чепеларе, гр. Девин, гр. Мадан и гр. Златоград с предложение за въвеждане на пилотна електронна съдебна услуга за подаване на заявление по чл.410 от ГПК.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

4.1. Приема за сведение писмото от председателите на Окръжен съд гр. Смолян и районните съдилища в гр. Смолян, гр. Чепеларе, гр. Девин, гр. Мадан и гр. Златоград с предложение за въвеждане на пилотна електронна съдебна услуга за подаване на заявление по чл.410 от ГПК.

5.ОТНОСНО: Писмо от председателя на Районен съд гр. Пазарджик за осигуряване на средства за закупуване на програмен модул „JES API“ и финансов модул „NForce“.

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ”
Р Е Ш И :

5.1. Искането от председателя на Районен съд гр. Пазарджик за осигуряване на средства за закупуване на програмен модул „JES API“ и финансов модул „NForce“ да бъде разгледано в края на календарната година в зависимост  изпълнението на бюджет 2016.
5.2. Изпраща решението по т. 5.1 на председателя на Районен съд гр. Пазарджик.

6.ОТНОСНО: Искане от председателя на Районен съд гр. Перник за осигуряване на средства за закупуване на звукозаписна и озвучителна техника за две съдебни зали.

Към искането е приложена само една оферта, поради което 
 
КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ” 
Р Е Ш И :

6.1. ВРЪЩА искането от председателя на Районен съд гр. Перник за окомплектоване с три или повече оферти.

7.ОТНОСНО: Искане от председателя на Военен съд гр. Сливен за осигуряване на средства за закупуване на 2 броя компютри за новоназначени служители.

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ” 
Р Е Ш И :

7.1. Целесъобразно е осигуряването на средства на Военен съд гр. Сливен за закупуване на 2 броя компютри на обща стойност 1 100,00 лв. с ДДС, за новоназначени служители.
7.2. Изпраща решението по т. 7.1 на комисия „Бюджет  и финанси" на ВСС, по компетентност.

8.ОТНОСНО: Искане от председателя на Районен съд гр. Пловдив за осигуряване на средства за закупуване на компютърна техника и периферни устройства за новоназначени магистрати и служители.

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ” 
Р Е Ш И :

8.1. Целесъобразно е осигуряването на средства на Районен съд гр. Пловдив за закупуване на 10 броя мини компютри на обща стойност 5 658,00 лв. с ДДС, 10 броя монитори на обща стойност 2 088,00 лв. с ДДС и 5 броя принтери на обща стойност 1 624,55 лв. с ДДС, за новоназначени магистрати и служители.
8.2. ОТЛАГА разглеждането на искането в частта за скенер, с оглед провежданата централизирана поръчка за доставка на техника за нуждите на ОСВ. 
8.3. Изпраща решението по т. 8.1 на комисия „Бюджет  и финанси" на ВСС, по компетентност.

9.ОТНОСНО: Решение на Комисия „Бюджет и финанси“ на ВСС по искане от председателя на Районен съд гр. Трявна за осигуряване на средства за закупуване на информационни табла за две зали, за становище.
Приложение: Извлечение от протокол № 21/01.06.2016 г. от заседанието на КБФ.

КОМИСИЯ “ПРОФЕСИОНАЛНА КВАЛИФИКАЦИЯ И 
ИНФОРМАЦИОННИ ТЕХНОЛОГИИ” 
Р Е Ш И :

9.1. ОТМЕНЯ решение на комисия “ПКИТС” по протокол № 21/08.06.2016 г., т.22.
9.2. УВЕДОМЯВА комисия “Бюджет и финанси”, че няма приети лимити за информационни табла за съдебни зали.
9.3. ВЪЗЛАГА на дирекция “ИТСС” съвместно с дирекция ”Бюджет и финанси” на база представени оферти от съдилищата и извършване на пазарно проучване да направят предложение до комисия “ПКИТС” за определяне на лимити за информационни табла за съдебни зали.
9.4. Да бъдат разгледани отложените искания след определяне и приемане на лимити по точка 9.3. 

10.ОТНОСНО: Искане от председателя на Районен съд гр. Козлодуй за осигуряване на средства за закупуване на 7 броя компютърни конфигурации и 3 броя мултифункционални устройства.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ” 
Р Е Ш И :

10.1. ОТЛАГА разглеждането на искането от председателя на Районен съд гр. Козлодуй за осигуряване на средства за закупуване на 7 броя компютърни конфигурации и 3 броя мултифункционални устройства с оглед провежданата централизирана поръчка за доставка на техника за нуждите на ОСВ. 

11.ОТНОСНО: Искане от председателя на Районен съд гр. Девин за осигуряване на средства за закупуване на 2 броя 24“ информационни дисплеи за съдебни зали и 8 броя батерии за UPS. 

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ” 
Р Е Ш И :

11.1. Целесъобразно е осигуряването на средства на Районен съд гр. Девин за закупуване на 1 брой батерия за UPS устройство и 7 броя батерии за UPS в служба „Бюро Съдимост“ на обща стойност 764,00 лв. с ДДС и 1 брой модул за повикване на свидетели в съдебна зала на стойност 566,40 лв. с ДДС.
11.2. ВРЪЩА искането от председателя на Районен съд гр. Девин в частта за осигуряване на средства за информационни дисплеи за съдебни зали за окомплектоване с три или повече оферти.
11.3. Изпраща решението по т. 11.1 на комисия „Бюджет  и финанси" на ВСС, по компетентност.

12.ОТНОСНО: Писмо от г-жа Елка Атанасова – член на ВСС относно изпълнение на решение на ВСС по протокол № 18/14.04.2016 г., т.45.

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ”
Р Е Ш И :

12.1. ОТЛАГА разглеждането на т.12 от дневния ред за следващо заседание на комисията.

13.ОТНОСНО: Искане от и.ф. председател на Апелативен съд гр. София за осигуряване на средства за закупуване на компютърна техника за новоназначени магистрати и съдебни служители.
Искането е разгледано по протоколи 14/05.04.2016 г. и 21/08.06.2016 г. Новоназначените магистрати и съдебни служители встъпват в длъжност през месеците май, юни и юли, няма налична техника за оборудване на работни места.

КОМИСИЯ “ПРОФЕСИОНАЛНА КВАЛИФИКАЦИЯ И
 ИНФОРМАЦИОННИ ТЕХНОЛОГИИ”
Р Е Ш И :

13.1. Целесъобразно е осигуряването на средства на Апелативен съд гр. София за закупуване на 34 броя компютри на обща стойност 23 568,12 лв. с ДДС, 19 броя монитори на обща стойност 4 731,00 лв. с ДДС, 1 брой скенер за мрежово използване на стойност 1 656,00 лв. с ДДС, 5 броя многофункционални устройства на обща стойност 3 300,00 лв. с ДДС, 2 броя документални скенери на обща стойност 2 563,20 лв. с ДДС и 1 брой скенер на стойност 150,00 лв. с ДДС.
13.2. Изпраща решението по т. 13.1 на комисия „Бюджет  и финанси" на ВСС, по компетентност.

ПРЕДСЕДАТЕЛ
НА КОМИСИЯТА: /п/
		РУМЕН ГЕОРГИЕВ